Diari Oficial de la Generalitat Valenciana


Sumari del DOGV 5018, del 01-06-2005 (2005/6196)

RESOLUCIÓ de 27 de maig de 2005, de la directora general del Servici Valencià d'Ocupació i Formació (SERVEF), per la qual es convoquen un màxim de 16 beques per a persones postgraduades per a la realització de pràctiques professionals en les distintes unitats administratives del SERVEF.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5018

Data del DOGV
:   01-06-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/6196


Data del document
:   27-05-2005

Organisme emissor
:   Servei Valencià d'Ocupació i Formació

Tipus de document
:   Resolució

Correcció d'errades

 Descriptors 

:   * ciència administrativa
    * professió financera
    * ciència política
    * ajuda pública
    * suport econòmic
    * assignació per estudis
    * psicologia
    * mètode pedagògic
    * professió administrativa
    * professió de la informàtica
    * professió jurídica
    * ciència econòmica

RESOLUCIÓ de 27 de maig de 2005, de la directora general del Servici Valencià d'Ocupació i Formació (SERVEF), per la qual es convoquen un màxim de 16 beques per a persones postgraduades per a la realització de pràctiques professionals en les distintes unitats administratives del SERVEF. [2005/X6196]
  
Una de les grans línies competencials assignades a aquest organisme autònom està constituïda per la gestió de la formació i la qualificació professional, i en aquest sentit el SERVEF ha contribuït, des que va ser creat per mitjà de la Llei 3/2000, de 17 d'abril, com un organisme autònom adscrit a la Conselleria d'Economia, Hisenda i Ocupació, a facilitar l'accés al món universitari al coneixement de l'administració autonòmica que els permeta una ampliació dels seus coneixements i els proporcione una visió pràctica de la gestió administrativa desenvolupada en els àmbits d'actuació propis com la intermediació i l'orientació laborals, el foment de polítiques actives d'ocupació i la formació professional, tant ocupacional com contínua, mitjançant la convocatòria anual de beques per a la formació de persones postgraduades que hagen finalitzat els seus estudis recentment.
  
D'acord amb el que estableix l'article 4.1 del Decret 108/1992, de 6 de juliol, del Govern Valencià, pel qual es regula la concessió de beques, en relació amb l'article 13 del Decret 41/2001, de 27 de febrer, del Govern Valencià, pel qual s'aprova el Reglament d'Organització i del Règim Jurídic del SERVEF, resolc:
  
Primer
  
Convocar un concurs públic per a la concessió d'un màxim de 16 beques per a la realització de pràctiques professionals en les distintes unitats administratives del Servici Valencià d'Ocupació i Formació que s'indiquen en la base segona de l'annex I.
  
La convocatòria es regirà pel que disposa aquesta resolució, pel Decret 108/1992, de 6 de juliol, del Govern Valencià, pel qual es regula la concessió de beques, i per la Llei 38/2003, de 17 de novembre, General de Subvencions.
  
Segon
  
Aprovar les bases per què es regirà la concessió de les beques contingudes en l'annex I d'aquesta resolució, i el model de sol·licitud i el model de declaració responsable que s'insereixen com a annexos II i III, respectivament.
  
Tercer
  
Les beques, l'import global màxim de les quals serà de 78.000 €, seran finançades a càrrec de la línia de subvenció T3046, «Beques de formació», del capítol IV, subprograma pressupostari 322.59, «Administració i coordinació general», del pressupost de despeses del SERVEF per a l'exercici 2005, o el seu equivalent en els pressupostos del SERVEF per a l'exercici 2006 per al cas de pròrroga, quan es donen les circumstàncies previstes en la base cinquena de l'annex I.
  
Quart
  
La secretària general del SERVEF resoldrà la concessió d'aquestes beques i totes les resolucions que siguen necessàries per al desenvolupament i l'execució de la present disposició, d'acord amb el règim de delegació de competències establit en l'article tercer, apartat II (Transferències corrents i de capital), lletra A), de la Resolució d'1 d'octubre de 2003 (DOGV núm. 4.605, de 10 d'octubre de 2003).
  
Cinqué
  
Publicar aquesta resolució en el Diari Oficial de la Generalitat Valenciana, i advertir que aquesta esgota la via administrativa, i que contra ella s'hi podrà interposar un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos comptats des de l'endemà de la publicació, d'acord amb el que disposen els articles 10.1.a) i 46 de la Llei 29/1998, de 13 de juliol, reguladora de la Jurisdicció Contenciosa Administrativa, sense perjuí de la interposició d'un recurs potestatiu de reposició davant aquest òrgan, d'acord amb els articles 116 i 117 de la Llei 4/1999, de 13 de gener, de modificació de la Llei 30/1992, de 26 de novembre, o de la possibilitat d'exercir qualsevol altre recurs que es considere procedent.
  
DISPOSICIÓ FINAL
  
Aquesta resolució entrarà en vigor l'endemà de la publicació en el Diari Oficial de la Generalitat Valenciana.
  
València, 27 de maig de 2005.- La directora general: Ana Encabo Balbín.
  
ANNEX I
  
Bases de la convocatòria per a la concessió d'un màxim de 16 beques per a persones postgraduades per a la realització de pràctiques professionals en les distintes unitats administratives del Servici Valencià d'Ocupació i Formació (SERVEF).
  
Primera. Objecte de la convocatòria
  
Aquesta convocatòria té com a objecte la concessió, d'acord amb els principis de publicitat i concurrència competitiva, de 16 beques per a la realització de pràctiques professionals en distintes unitats administratives, tant en els Servicis Centrals com en els servicis territorials, del SERVEF.
  
Segona. Modalitats, titulacions admeses i nombre de beques
  
Tercera. Requisits de les persones sol·licitants
  
1. Podran optar a l'obtenció d'una beca els qui reunisquen els requisits següents:
  
a) Ser espanyol o espanyola, nacional d'un estat membre de la Unió Europea o nacional dels estats a què, en virtut de tractats internacionals subscrits per la Comunitat Europea i ratificats per Espanya, s'aplique la lliure circulació de persones.
  
b) Les persones aspirants que no posseïsquen la nacionalitat espanyola hauran d'acreditar coneixements suficients en alguna de les llengües oficials de la Comunitat Valenciana, aspecte que es verificarà, si és el cas, durant el procés de selecció.
  
c) Residir a la Comunitat Valenciana.
  
d) Haver obtingut o, si no és el cas, haver superat totes les matèries exigides per a obtenir alguna de les titulacions admeses per a cada modalitat consignades en la base anterior, després de l'any 1998, inclusivament.
  
e) No patir malaltia o discapacitat que impedisca el compliment de les obligacions inherents a la concessió i el normal desenvolupament de les pràctiques professionals.
  
f) No trobar-se sotmés en les prohibicions per a obtenir la condició de beneficiari establides en l'article 13 de la Llei 38/2003, de 17 de novembre, General de Subvencions (BOE núm. 276, de 18 de novembre de 2003).
  
g) No mantenir cap relació laboral fixa i estar al corrent de les obligacions fiscals.
  
h) No ser beneficiari/ària de cap beca d'igual o de semblant activitat.
  
i) Complir les bases de la convocatòria i la resta de normes que siguen d'aplicació.
  
2. El compliment temporal dels requisits s'entendrà referit a la data d'acabament del termini de presentació de sol·licituds.
  
Quarta. Mèrits computables
  
1. A l'efecte de ser valorats, es consideraran com a mèrits els següents:
  
a) Expedient acadèmic.
  
b) Coneixement del valencià.
  
c) Coneixement d'idiomes comunitaris.
  
d) Experiència professional.
  
2. El compliment temporal d'aquestos mèrits s'entendrà referit a la data d'acabament del termini de presentació de sol·licituds.
  
Cinquena. Duració
  
El període de gaudi de la beca comprendrà des del començament que s'indique expressament en la resolució de concessió que, en tot cas, no serà anterior a l'1 d'agost de 2005, fins al 31 de desembre de 2005. No obstant això, aquest període podrà ser prorrogat automàticament a l'exercici 2006 per un període que, en conjunt, no superarà l'any, i sempre que hi haja crèdit adequat i suficient en aquest últim exercici.
  
Sisena. Dotació i pagament de les beques
  
1. Cada beca estarà dotada amb 1.000 € bruts mensuals, import a què es practicaran les retencions que corresponguen en concepte de l'Impost sobre la Renda de les Persones Físiques.
  
2. Aquest import es pagarà mensualment, amb el certificat previ del responsable de la unitat administrativa on el becari/la becària realitze la pràctica, a càrrec del crèdit indicat en el resolc tercer d'aquesta resolució.
  
Setena. Termini i forma de presentació de les sol·licituds
  
1. Les persones que desitgen concórrer a les beques hauran de presentar una sol·licitud emplenada com cal d'acord amb el model que figura com a annex II, en el termini màxim de 15 dies hàbils comptats des de l'endemà de la publicació en el Diari Oficial de la Generalitat Valenciana de la present resolució de convocatòria.
  
2. A l'efecte del còmput del termini indicat en l'apartat anterior, caldrà ajustar-se a allò que disposa, amb caràcter general, l'article 48 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció de la Llei 4/1999, de 13 de gener.
  
3. Les sol·licituds es presentaran, preferentment, en el Registre General del Servici Valencià d'Ocupació i Formació, ubicat a l'Avinguda de Navarro Reverter, 2, de València, o per qualsevol dels mitjans establits en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.
  
Huitena. Acreditació dels requisits i dels mèrits
  
1. A fi d'acreditar el compliment dels requisits establits en la base tercera, a la sol·licitud s'hi adjuntarà la documentació següent:
  
- DNI, passaport o document equivalent que acredite la nacionalitat.
  
- Certificat actualitzat acreditatiu d'estar empadronat en qualsevol municipi de la Comunitat Valenciana.
  
- Títol acadèmic de la llicenciatura o l'enginyeria corresponent o, si no n'hi ha, resguard d'haver efectuat el depòsit de les taxes per a ser expedit.
  
- Certificat expedit per un metge col·legiat que acredite no patir malaltia o discapacitat que impedisca el compliment de les obligacions inherents a la concessió i al normal desenvolupament de les pràctiques professionals.
  
- Declaració expressa responsable en el model que apareix com a annex III, referida a les circumstàncies personals indicades en les lletres f), g), h) i i) de la base tercera.
  
2. De la mateixa manera, per a valorar els mèrits al·legats, les persones sol·licitants hauran d'acompanyar tota la documentació acreditativa relacionada amb els mèrits indicats en la base quarta que siguen susceptibles de valoració d'acord amb la base desena, entre les quals haurà de ser inclosa, almenys, la següent:
  
- Currículum, on es faran constar les dades personals i de contacte, acadèmiques, coneixement d'idiomes i dades professionals. Dels mèrits al·legats en el currículum, només se'n valoraran els acreditats documentalment.
  
- Certificat oficial de qualificacions emés pel centre universitari on haja cursat els estudis, en el qual conste la nota mitjana ponderada obtinguda durant la carrera i que, seguint el que estableixen els reials decrets 1.044/2003 (BOE núm. 218) i 1.125/2003 (BOE núm. 224), estarà expressada en escala numèrica de 0 a 10, amb expressió d'un decimal.
  
- Vida laboral, expedida per l'administració de la Seguretat Social, on consten els períodes d'exercici laboral per a valorar el criteri d'experiència professional.
  
3. Tota la documentació exigida o al·legada per les persones sol·licitants es presentarà mitjançant un original o una fotocòpia compulsada.
  
Novena. Causes d'exclusió
  
1. Una vegada conclòs el termini de presentació de les sol·licituds, i abans de ser valorades, es verificarà el compliment dels requisits exigits.
  
2. Serà causa d'exclusió del concurs l'incompliment dels requisits indicats en la base tercera.
  
3. No obstant això, si la sol·licitud no reunira els requisits exigits o no s'adjuntaren els documents assenyalats en la base huitena, es requerirà les persones interessades perquè esmenen la falta o adjunten els documents preceptius en el termini de 10 dies hàbils comptats a partir de la notificació, amb indicació que, si així no es fera, es considerarà que desisteix de la seua petició, amb la resolució prèvia que haurà de ser dictada en els termes previstos en l'article 42, de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
4. La llista provisional de persones admeses i excloses es donarà a conéixer en la pàgina web del SERVEF (http://www.servef.com), en el Servici d'Informació del SERVEF, ubicat a la planta baixa dels Servicis Centrals (Av. Navarro Reverter, 2, de València), al tauler d'anuncis ubicat al mateix lloc i en el telèfon gratuït d'informació 420 473 898.
  
Deu. Valoració dels mèrits
  
- Expedient acadèmic: màxim de 10 punts.
  
La puntuació assignada coincidirà amb la nota mitjana ponderada indicada en l'expedient acadèmic.
  
- Coneixement del valencià: màxim de 3 punts.
  
Només es valoraran els certificats expedits o homologats per la Junta Qualificadora de Coneixements de Valencià d'acord amb la següent escala, i es puntuarà exclusivament el grau més alt obtingut:
  
Grau Superior: 3 punts
  
Grau Mitjà: 2 punts
  
Grau Elemental: 1 punt
  
Coneixement Oral: 0,5 punts
  
- Coneixement d'idiomes comunitaris: màxim de 3 punts.
  
Per a cada idioma comunitari es puntuarà a raó de 0,5 punts per curs complet, o la seua equivalència si es tracta de cicles, corresponent als títols expedits per les Escoles Oficials d'Idiomes ubicades al territori espanyol, o pels títols universitaris en Filologia.
  
- Experiència professional: màxim de 4 punts.
  
Només s'hi valoraran els períodes d'exercici laboral directament relacionats amb la modalitat a què s'opta; s'inclouen en aquest apartat les pràctiques formatives realitzades durant la carrera, i en queden exclosos expressament els períodes de gaudi de beca de qualsevol tipus i en qualsevol entitat, pública o privada.
  
Cada mes complet treballat es valorarà d'acord amb el que segueix:
  
En l'àmbit de l'administració pública: 0,1 punts/mes
  
En l'àmbit privat: 0,05 punts/mes
  
Onze. Comissió avaluadora
  
1. Per a la valoració dels mèrits acreditats es constituirà una comissió avaluadora formada pels membres següents:
  
- presidenta: secretària general del SERVEF o funcionari en qui delegue.
  
- Vocals:
  
Un/a representant del Gabinet Tècnic,
  
Un/a representant de la Secretaria General;
  
Un/a representant de la Direcció General de Formació i Qualificació Professional,
  
Un/a representant de la Direcció General d'Ocupació i Inserció Laboral.
  
- Secretari/ària: actuarà com a secretari/ària un tècnic o una tècnica de la Secretaria General, qui assistirà a les sessions que realitze la Comissió amb veu però sense vot.
  
2. Els membres de la Comissió podran ser assessorats pel personal tècnic o professional que considere necessari, que podran assistir-hi amb veu però sense vot.
  
3. El funcionament de la Comissió es regirà pel que disposa l'article 6 del Decret 108/1992, de 6 de juliol, de Govern Valencià.
  
4. A la vista dels documents efectivament acreditatius, la Comissió Avaluadora valorarà els mèrits que resulten d'aquells d'acord amb els criteris i les escales establits en la base desena, i elaborarà una llista ordenada seguint la puntuació obtinguda.
  
5. Els casos d'empat es resoldran en favor de l'aspirant que present millor expedient acadèmic d'acord amb la valoració establida en la base deu.
  
Dotze. Prova teoricopràctica
  
1. La Comissió Avaluadora, depenent del nombre de sol·licituds admeses i de les puntuacions obtingudes per a cada modalitat, convocarà per a la realització d'una prova teòrica o pràctica el nombre d'aspirants en cada modalitat de beca que aquesta determine entre els qui hagen obtingut major puntuació en la fase prèvia i que comprendrà, com a mínim, tres aspirants per plaça.
  
2. La convocatòria a la realització d'aquesta prova s'efectuarà en crida única a través dels mitjans assenyalats en la base novena, punt 4.
  
3. El contingut de la prova versarà sobre matèries de l'àmbit competencial del SERVEF i de l'administració pública en relació amb la modalitat per la qual s'opta a la beca, i consistirà a resoldre cinc preguntes o ítems.
  
4. Cada resposta podrà valorar-se fins a 1 punt, de manera que podran obtenir-se un màxim de 5 punts en el conjunt de la prova.
  
Tretze. Concessió
  
1. Una vegada finalitzat el procés de selecció, i a la vista de la llista ordenada segons la puntuació de les persones aspirants, la Comissió Avaluadora elevarà la secretària general del SERVEF una proposta de concessió de beques perquè n'emeta la resolució, que contindrà tants beneficiaris com a nombre de beques hi haja per a cada modalitat, i assignarà, al mateix temps, la unitat administrativa a què seran destinats els aspirants, destinació que serà vinculant per als becaris.
  
2. La secretària general, per delegació, dictarà en el termini de tres mesos comptats a partir de la publicació de la present convocatòria, la resolució en què s'adjudiquen les 16 beques i es constituïsca una borsa de reserva per al cas de produir-se alguna renúncia o abandó. En la mateixa resolució s'hi establirà l'inici del període de gaudi de la beca.
  
3. Igualment, en el termini de tres mesos es donarà publicitat de la resolució de concessió al tauler d'anuncis ubicat a la planta baixa dels Servicis centrals del SERVEF, Av. Navarro Reverter, 2, de València, acte que, d'acord amb els articles 58 i 59 de la Llei 30/1992, de Règim Jurídic de les Administracions Públiques i del Procediment Administratiu Comú, tindrà els efectes de notificació als interessats, amb independència de la seua difusió en la resta de mitjans ja mencionats en la base novena, punt 4.
  
4. D'acord amb el que preveu l'article 42.4 de la Llei 30/1992, de 26 de novembre, modificada per la Llei 4/1999, de 13 de gener, si la resolució que adjudica les beques no és modificada dins del termini anteriorment establit, s'entendran desestimades les sol·licituds presentades.
  
Catorze. Incompatibilitat, condicions d'exercici, tutoria i incidències
  
1. La condició de becari/ària no implicarà vinculació laboral o administrativa amb el Servici Valencià d'Ocupació i Formació, i tant la concessió com l'aprofitament seran incompatibles amb el gaudi d'unes altres beques que pogueren concedir-se per a la mateixa o per a semblant activitat.
  
2. La secretària general resoldrà les incidències que es produïsquen durant el període de gaudi de les beques a proposta del cap o de la cap del servici corresponent, i podrà deixar-les sense efecte, amb l'audiència prèvia de la persona interessada, en els casos d'incompliment de les obligacions, de no realitzar l'activitat que va motivar la concessió o de deixar de reunir els requisits exigits en aquesta convocatòria.
  
3. Les condicions d'exercici de les activitats que han de realitzar els adjudicataris se subjectaran a les instruccions que dicte la secretària general del SERVEF.
  
4. Els caps dels servicis de les unitats administratives a què s'adscriguen les persones adjudicatàries exerciran de tutors de les pràctiques professionals i vetlaran pel compliment de les condicions de l'exercici de les beques.
  
Quinze. Beneficis